b'\n_START_ARTICLE_\nConcili ecum\xc3\xa8nic\n_START_PARAGRAPH_\nUn concili ecum\xc3\xa8nic (del grec \xce\xbf\xce\xb9\xce\xba\xce\xbf\xcf\x85\xce\xbc\xce\xad\xce\xbd\xce\xb7 oikumene, literalment "habitat" i.e. tots els llocs que s\xc3\xb3n habitats pels sers vivents: "mundial" o "general") \xc3\xa9s, en el catolicisme i en l\'ortod\xc3\xb2xia de l\'est, una reuni\xc3\xb3 dels bisbes de tota l\'Esgl\xc3\xa9sia amb la finalitat de discutir i resoldre afers relacionats amb la doctrina i la pr\xc3\xa0ctica de l\'Esgl\xc3\xa9sia._NEWLINE_El terme "tota l\'Esgl\xc3\xa9sia", per l\'ortod\xc3\xb2xia de l\'est est\xc3\xa0 conformada pels cristians ortodoxos de l\'est i les jurisdiccions en comuni\xc3\xb3 amb la seva doctrina. No inclou altres patriarques ni Roma. Igualment, pel catolicisme, "tota l\'esgl\xc3\xa9sia" significa "nom\xc3\xa9s" els que estan en completa comuni\xc3\xb3 amb l\'Esgl\xc3\xa9sia Cat\xc3\xb2lica, per\xc3\xb2, per a alguns, ha d\'incloure a les esgl\xc3\xa9sies ortodoxes si ha de ser veritablement ecum\xc3\xa8nic. Joan Pau II va dir que l\'esgl\xc3\xa9sia necessita respirar amb "dos pulmons"._NEWLINE_Les reunions locals s\xc3\xb3n anomenades "s\xc3\xadnodes" (del grec \xcf\x83\xcf\x8d\xce\xbd\xce\xbf\xce\xb4\xce\xbf\xcf\x82 synodos, de "syn", amb i "odos", cam\xc3\xad).'